als_Latn dik_Latn sag_Latn
Dorëzohet Roma, 9 pikë minus
Pas këtij rezultati, Roma humbet pothuajse praktikisht të gjitha shpresat për titullin kampion por nga ana tjetër duhet të bëjë llogaritë edhe me Napolin, sepse as vendi i dytë nuk është më i sigurt.
Politiko
E Diel, 22 Shkurt 2015 | 17:32
0 Komente.
6 barazime në 7 ndeshjet e fundit dhe Roma shkëputet me dy pikë më shumë nga Juventusi kryesues që vendos rekordin sezonal të diferencës me vendin e dytë. Skuadra e Garcias mbetet edhe në transfertën e Veronas, duke konfirmuar krizën në kampin e skuadrës verdhekuqe që nuk arrin të shikojë dritë në fund të tunelit.
Supergoli i kapitenit Francesco Totti nuk mjaftoi që Roma të rikthehej te fitorja pasi Keita nuk u tregua i vëmendshëm pas një rrëmuje të krijuar në zonën e tij, duke e devijuar topin në portën e De Sanctis.
Pjesa e parë u mbyll me dy golat e shënuar brenda pak minutave por ndeshja nuk ndryshoi më drejtim deri në minutat e fundit edhe pse Roma tentoi disa herë të kërcënonte portën e skuadrës veroneze.
Pas këtij rezultati, Roma humbet pothuajse praktikisht të gjitha shpresat për titullin kampion por nga ana tjetër duhet të bëjë llogaritë edhe me Napolin që të hënën pret në “San Paolo” Sassuolon sepse një fitore e mundshme e djemve të Benitez do t’i afronte ata vetëm 3 pikë larg Romës.
als_Latn als_Latn slv_Latn als_Latn als_Latn als_Latn als_Latn als_Latn als_Latn